AD corroborandam fidem fidelium  ad augendam deuotionem audientium, quomodo, vel qualiter, vel a quibus factum est, vel quę fuit causa huius translationis, pro modulo sensuli mei, pręsentibus  futuris certificare studui. Huius facti causa fuit captio Sanctæ ciuitatis Hierosolymæ, quæ pluries a pluribus est capta, imo plerumque a plerisque vsque ad solum est diruta. Huius ciuitatis casus  clades, quas pro peccatis incolarum passa est, audire non est contemnendum, quia in ipsa fides  salus, seu redemptio nostra sumpserunt exordium atque perfectionem, quia Ibi operatus est Dominus salutem nostram in medio terræ.